Irans atomenergiorganisasjon

Irans atomenergiorganisasjon (farsi: ) koordinerer og regulerer utviklingen av kjerneteknikk i Iran. Organisasjonen ble opprettet i 1973 og har sitt hovedkontor i Teheran. Organisasjonens viktigste arbeidsområde er utvikling av kjernekraft som et alternativ til kraftproduksjon basert på olje og gass, og dens kjernekraftverkavdeling er ansvarlig for drift av Irans foreløpig eneste kjernekraftverk, Bushehr. Andre avdelinger driver med forskning, regulering, kjernebrensel og informasjonsarbeid mot myndigheter og universiteter. Utover kjernekraft støtter organisasjonen også opp under forskning på kjerneteknikk i medisin, jordbruk og industri.

 Referanser  
M. Ghannadi-Maragheh (2002). Atomic Energy Organization of Iran. World Nuclear Association Annual Symposium 4-6 September 2002 - London

 Se også  
 Irans atomprogram

Kategori:Iranske organisasjoner
Kategori:Kjerneenergi
Kategori:Etableringer i 1973